armvectores/hy_wikipedia_2023 huggingface dataset:
Ֆերիս Սամանտա

Սամանտա Ֆերիս (անգլ.՝ Samantha Ferris, նոյեմբերի 2, 1968(1968-11-02) կամ նոյեմբերի 2, 1969(1969-11-02), North Vancouver, Մետրո Վանկուվեր, Բրիտանական Կոլումբիա, Կանադա), կանադացի դերասանուհի, առավել հայտնի է «Գերբնական» հեռուստասերիալի Էլեն Հարվելի դերում և «Չորս հազար չորս հարյուր» սերիալի Նինա Ջերվիսի դերում։


== Կարիերա ==
Ֆերիսը սկսել է իր կարիերան 1996 թվականից, և ձայնագրվել է ճապոնական անիմացիոն մուլտֆիլմում ՝անգլերեն լեզվով։ 1998 թվականին նա նկարահանվել է «Իժ» ֆիլմում։ 1999 թվականին խաղացել է «Stargate: SG-1» ֆիլմում։ Իսկ 2001 թվականին Ֆերիսը խաղացել է իր առաջին էական դերը լիամետրաժ «Եվ եկավ սարդը» ֆիլմում։
2005 թվականից մինչև 2006 թվականները Ֆերիսը խաղացել է «Չորս հազար չորս հարյուր» սերիալում։ Ապա 2006 թվականին նա նկարահանվում է «Ապացույցներ» սերիալում և «Գրեյի խնդիրները»։ Հետո նկարահանվել է «Գերբնական» ֆիլմի Էլեն Հարվելի դերում։ Նաև նկարահանվել է «Դևերի քաղաքը», «Սմութվիլի գաղտնիքները» և այլն։ 2007 թվականին Ֆերիսը խաղացել է «Վերականգնում», իսկ 2010 թվականին «Ավտոմեքենա սպանվածների համար»։ Ապա 2010 թվականին նկարահանվել է «Bigman» սարսափ ֆիլմում, նա գլխավոր դերում էր։
Այլի (վանք)

Այլի, Էլի, վանք Մեծ Հայքի Պաիսկահայք աշխարհի Այլի գավառում, Ուրմիա լճից արևմուտք, Նազիլուչայ գեաի վիա։ Այժմ այստեղ գոյություն ոմձի Այլի անունով գյուղը։


== Ծանոթագրություններ ==
Գրանիանելյա

Գրանիանելյա (իսպ.՝ Grañanella, բասկ.՝ Granyanella, կատ.՝ Granyanella), մունիցիպալիտետ Իսպանիայում։ Գտնվում է Լեյդա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Սեգառա շրջանում։ Տարածքը կազմում է՝ 24,4 կմ2։ Բնակչությունը՝ 156 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Página web del Ayuntamiento
Información de la Generalitat de Catalunya Archived 2007-10-07 at the Wayback Machine.
Información del Institut d'Estadística de Catalunya
Գալիցինովկա

Գալիցինովկա (ուկրաիներեն՝ Галицинівка), գյուղ Ուկրաինայի Դոնեցկի մարզի Մարյինի շրջանում։
2001 թվականի տվյալներով Գալիցինովկա գյուղում բնակվում էր 1 111 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դժնկուտ (սարավանդ)

Դժնկուտ, սարավանդ Կիլիկիայի, հյուսիսային մասում, Մարաշի գավառում, Հեքիմխան գյուղից 2֊3 կիլոմետր հեռավորությամբ։


== Ծանոթագրություններ ==
Պոլլի (գյուղ, Կառկսի շրջան)

Պոլլի (էստ․՝ Polli), գյուղ Էստոնիայի Վիլյանդիմաա նահանգի Կառկսի շրջանում։
2011 թվականի տվյալներով գյուղում բնակվում էր 201 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Շեբու (Խնուսի գավառ)

Շեբու, գյուղ Արևմտյան Հայաստանում, Էրզրումի վիլայեթի Խնուսի գավառակում։ Գտնվում էր Խնուս քաղաքից 25 կմ հյուսիս, Արաքսի վտակներից մեկի ափին։
Տարածքը լեռնային էր։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ադամ Ջոնսոն

Ադամ Ջոնսոն (անգլ.՝ Adam Johnson, հուլիսի 14, 1987(1987-07-14), Սանդերլենդ, Թայն ընդ Ուեր, Անգլիա, Միացյալ Թագավորություն), անգլիացի ֆուտբոլիստ, որը ներկայումս խաղում է «Սանդերլենդ» ֆուտբոլային ակումբում, եզրային հարձակվողի դիրքում։
«Միդլսբրոի» ակադեմիան անցնելուց հետո, նա իր առաջին խաղն է անցկացրել ակումբի կազմում ՈՒԵՖԱ գավաթի խաղարկության ժամանակ, 17 տարեկան հասակում։
Ֆուտբոլիստը հիմնականում հանդես է գալիս ձախ եզրում, այնուամենայնիվ, կարող է խաղալ նաև աջ կողմում։ Նա հայտնի է իր դրիբլինգով, ինչպես նաև գեղեցիկ անկյունային հարվածներ կատարելու կարողությամբ։
Մոմծվարի

Մոմծվարի (վրաց.՝ მომწვარი), գյուղ Վրաստանում։ Գտնվում է Աջարիայի Ինքնավար Հանրապետության Շուախևի շրջանում։


== Դիրք ==
Գտնվում է ծովի մակարդակից 750 մետր բարձրության վրա։ Շրջկենտրոն Շուախևից 18 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 16 մարդ։


== Ծանոթագրություններ ==
(498) Տոկիո

(498) Տոկիո (անգլ.՝ Tokio), աստերոիդ աստերոիդների հիմնական գոտում։ Հայտնաբերվել է 1902 թվականի դեկտեմբերի 2-ին Օգյուստ Շարլուայի կողմից Նիցայում։
Միջին հեռավորությունը Արեգակից կազմում է 2,649965 ա. մ., առավելագույնը մոտենում է 2,053 ա. մ. հեռավորության վրա և հեռանում 3,2469 ա. մ., իսկ Երկրի ուղեծրին Տոկիո աստերոիդը նվազագույնը մոտենում է 1,0626 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1575,65 երկրային օրվա ընթացքում, իր ուղեծրով շարժվելով միջինում 0,228478 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,5° անկյուն։
Ըստ Տոլենի սպեկտրալ դասակարգման պատկանում է M դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(498) Տոկիո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մյո

Մյո (ֆր.՝ Meux), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է ժոնզակ կանտոնի կազմի մեջ։ Հանդիսանում է Ժոնզակ շրջանը։
Համայնքի INSEE կոդ՝ 17179


== Բնակչություն ==
Համայնքի բնակչությունը 2010 թվականին կազմում էր 295 մարդ։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Մյո (ֆր.)
Անսովոր ընկերը

«Անսովոր ընկերը» (ռուս.՝ Необычный друг) խորհրդային նկարված մուլտիպլիկացիոն ֆիլմ` ըստ Յուրի Յակովլևի սցենարի և նրա «Ես գնում եմ ռնգեղջյուրի հետևից» պատմվածքի։ Ռեժիսորը Ստելա Արիստակեսովան ն է, մուլտֆիլմը նկարահանվել է 1975 թվականին, «Սոյուզմուլտֆիլմ» ստուդիայում։


== Սյուժե ==
Մուլտֆիլմը պատմում է տղայի և ռնգեղջյուրի բարեկամության մասին։


== Հեղինակներ ==
Սցենարի հեղինակ` Յուրի Յակովլև
Ռեժիսոր`  Ստելա Արիստակեսովա
Բեմադրող նկարիչներ` Ս. Կալաչյով, Կ. Կարպով
Կոմպոզիտոր` Եվգենի Բոտյարով
Օպերատոր` Կաբուլ Ռասուլով
Հնչյունային օպերատոր` Բորիս Ֆիլչիկով
Մուլտիպլիկատորներ` Գալինա Բարինովա, Ալեքսանդր Գորլենկո, Էլվիրա Մասլովա, Ալեքսանդր Մազաև, Հովսեփ Կուրոյան, Վլադիմիր Զարուբին, Ելենա Մալաշենկովա, Օլգա Օռլովա, Օլեգ Սաֆրոնով, Լ. Կռիլովա
Նկարիչներ` Իրինա Սվետլիցա, Ե. Գոլոլոբովա, Ե. Տաննենբերգ
Օգնականներ` Տ. Դոմբրովսկայա, Ս. Սկրեբնևա
Խմբագիր` Նատալյա Աբրամովա
Տնօրեն` Լյուբով Բուտիրինա
Դերերը հնչյունավորել են`
Սվետլանա Խարլապ` տղա
Եվգենի Լեոնով` Նոսիկ ռնգեղջյուր և հեղինակի ձայն
Ելենա Կամբուրովա` ուսուցչուհի Վալենտինա Վասիլևնա
Տատյանա Պելտցեր` գազանանոցի աշխատող


== Տես նաև ==
«Հենց այնպես» մուլտֆիլմ, որի ռեժիսորը Ստելա Արիստակեսովան է


== Ծանոթագրություններ ==


== Գրականություն ==
Яковлев Юрий Необычный друг. — М.: Всесоюзное бюро пропаганды киноискусства, 1986. — 20 с. — (Фильм-сказка). . Иллюстрации и текст по мультфильму.


== Արտաքին հղումներ ==
Մուլտֆիլմը YouTube-ում
Էրան (Կանտալի գավառ)

Էրան (ֆր.՝ Ayrens), համայնք Ֆրանսիայի Օվերն մարզի Կանտալ գավառում։
Բնակչությունը 2010 թվականի դրությամբ կազմում է 564 մարդ, բնակչության խտությունը` 22.12 մարդ/կմ²։ Բնակավայրը զբաղեցնում է 25.5 կմ² տարածք։


== Աշխարհագրություն ==
Գտնվում է Փարիզ քաղաքից 430 կմ հարավ, Կլերմոն Ֆերան քաղաքից` 110 կմ հարավ-արևմուտք, Օրիյակ քաղաքից` 12 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 345 աշխատունակ (15-64 տարեկան)  բնակիչ, որոնցից ակտիվ էին 260-ը, իսկ ոչ ակտիվները` 85։ Ակտիվության ցուցանիշը կազմում է 75,4 %։ 260 աշխատունակ մարդկանցից աշխատել է 247 անձ (132 տղամարդ և 115 կին)։ Գործազուրկ են եղել 13 անձ (7 տղամարդ և 6 կին)։ 85 անաշխատունակներից 20-ը եղել են աշակերտներ կամ ուսանողներ, 43-ը` թոշակառուներ, իսկ 22-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Դուբովսկի (գյուղ, Ալիկովսկի շրջան)

Դուբովսկի (ռուս.՝ Дубовский, չուվաշերեն՝ Дубовски), գյուղ Ռուսաստանի Չուվաշիա հանրապետության Ալիկովսկի շրջանի կազմում։
Բնակչությունը 2006 թվականին գրանցված տվյալներով կազմում էր 74 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կարամալուկ

Կարամալուկ  (ռուս.՝ Карамалук), գետ Ռուսաստանում, հոսում է Իշիմբայսկի շրջանում Բաշկորստան Հանրապետությունում։ Թափվում է Շիդա Արլարովո մոտ(գյուղ Իշիմբայսկի շրջան)։ Սկիզբ է առնում Բիկբուլատբաշ լեռից։ Գետի երկարությունը՝ 4,4 կմ է։


== Ծանոթագրություններ ==
Պլետնևո (գյուղ, Լեբեդինի շրջան)

Պլետնևո (ուկրաիներեն՝ Плетньове), գյուղ Ուկրաինայի Սումիի մարզի Լեբեդինի շրջանում։
2001 թվականի տվյալներով Պլետնևո գյուղում բնակվում էր 9 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կուդրինցի (գյուղ, Խմելնիցկիի շրջան)

Անվան այլ կիրառումների համար տե՛ս՝ ԿուդրինցիԿուդրինցի (ուկրաիներեն՝ Кудринці), գյուղ Ուկրաինայի Խմելնիցկիի մարզի Խմելնիցկիի շրջանում։
2001 թվականի տվյալներով Կուդրինցի գյուղում բնակվում էր 280 մարդ։ Բնակավայրը զբաղեցնում է 5,42 կմ² տարածք։ Բնակչության խտությունը կազմում էր 51,66 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աստերոիդների ցանկ (103101-103200)

Աստերոիդների ցանկ (103001-103100)  • Աստերոիդների ցանկ  • Աստերոիդների ցանկ (103201-103300)
 Աստերոիդների ցանկ (103001-103100)  • Աստերոիդների ցանկ  • Աստերոիդների ցանկ (103201-103300)
Մարիամ Ղազանչյան

Մարիամ Հակոբի Ղազանչյան (փետրվարի 16, 1986(1986-02-16), Երևան, Հայկական ԽՍՀ, ԽՍՀՄ), հայ դերասանուհի։


== Կենսագրություն ==
Մարիամ Ղազանչյանը ծնվել է 1986 թվականի փետրվարի 16-ին, Երևանում։ 2003 թվականին ավարտել է Երևանի Սուրեն Սպանդարյանի անվան թիվ 24 միջնակարգ դպրոցը։ 2003-2007 թվականներին սովորել է Երևանի թատրոնի և կինոյի պետական ինստիտուտի դերասանական բաժնում (Զավեն Տատինցյանի արվեստանոց)։ 2005 թվականից աշխատում է Երևանի Պատանի հանդիսատեսի թատրոնում՝ որպես դերասանուհի։ Մասնակցել է տարբեր թատերական միջազգային փառատոների Լեհաստանում, Գերմանիայում, Կիպրոսում, Լոնդոնում, Մակեդոնիայում, Ռուսաստանում։ 2010 թվականին Վոլոդինի «Օֆելիա» մոնոներկայացմամբ Գերմանիայում մասնակցել է «Thespis» միջազգային թատերական փառատոնին։ 2015 թվականին Ստամբուլի Շիշլիի մշակութային կենտրոնի դահլիճում հանդես է եկել «Մարսել» մոնոներկայացմամբ։


== Ներկայացումներ ==
Մոնտանդր

Անվան այլ կիրառումների համար տե՛ս՝ Մոնտանդր (այլ կիրառումներ)Մոնտանդր (ֆր.՝ Montendre ), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Մոնտանդր կանտոնի կազմի մեջ։ Հանդիսանում է Ժոնզակ շրջանը։
Համայնքի INSEE կոդ՝ 17240։


== Բնակչություն ==
Համայնքի բնակչությունը 2010 թվականին կազմում էր 3151 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ. Մոնտանդր (ֆր.)
Էվզոններ

Էվզոններ (հուն․՝ ευ + ζώνες՝ լավ գոտևորված), հունական բանակի հետևակի էլիտար ստորաբաժանում, որը ի հայտ է եկել Հունական ազգային-ազատագրական հեղափոխության ժամանակ, որպես թեթև հետևակ։ Էվզոնները հիմնականում կազմավորվել են լեռնաբնակներից։ 1833 թվականին նրանք մտել են հունական կանոնավոր բանակի կազմի մեջ, իսկ 1940 թվականից սկսած, նրանք ծառայել են թեթև հետևակի զորամասերում և թագավորական գվարդիայում։
Ներկայումս էվզոններից կազմված են Թագավորական պալատի և Հունաստանի խորհրդարանի պատվո պահակախմբերը։ Թեկնածուները անցնում են շատ խիստ ընտրությամբ։ Առաջնային դեր ունի նաև արտաքին տեսքը։ Պարտադիր պայման է գրավչությունը և բարձր հասակը, ոչ պակաս քան 187 սմ։ Նորեկների ուսուցումը տևում է ընդամենը հինգ շաբաթ։


== Էվզոնի համազգեստը ==
Էվզոնների համազգեստի առաջին ձևը, ընդունված 1833 թվականին, եղել է բավարական ոճի շակո և զինվորական համազգեստ։ 1837 թվականին մշակվել է բոլոր ստորաբաժանումների համար նոր համազգեստ։ 1867 թվականին այն պաշտոնապես ընդունվել է։


=== Հիմնական տարրեր ===
Ֆարեոն՝ վառ կարմիր գլխարկ երկար ծայրով։
Ֆուստանելա՝ կտորե շրջազգեստ
Բամբակեթղթային սպիտակ վերնաշապիկ
Սպիտակ բրդե գուլպաններ
Սև կապանքներ գուլպաների համար
ՑարուԽի՝ կաշվե ճտքակոշիկներ, որոնք ունեն սև պոմպոններ։ Ամեն մի ցարուխ ուն մոտ երեք կիլոգրամ ծանրություն։
Բաճկոն՝ Հունական ազգային-ազատագրական հեղափոխության հերոս Թեոդորոս Կոլոկոտրոնիսի բաճկոնի ճիշտ կրկնօրինակը։
Էվզոնի զենքը՝ Երկրորդ համաշխարհային պատերազմի ժամանակների ամերիկական ինքնալիցքավորվող հրացան M1 Garand:Շարքայինները և սպաները տարբերվում են համազգեստի դետալներով։ Շարքային էվզոնները ունեն կարճ շրջազգեստ, իսկ ֆարեոնի ծայրը, հակառակը, երկար է։ Սպաները կրում են կապույտ, այլ ոչ թե սև կախակապ։ Սպաների ֆարեոնի վրա, բացի Հունաստանի զինանշանից պատկերված են նաև աստղեր։ Սպաները հրացանի փոխարեն կրում են սուսեր, այն սուսերի կրկնօրինակները, որոնցով մարտնչել են 19-րդ դարի սկզբին։
Շարքայինները, նորմատիվի համաձայն, պետք է հագնվեն 45 րոպեում, իսկ սպաները՝ միայն 25 րոպեում։


=== Գույներ ===

Գույներից յուրաքանչյուրը, որը օգտագործվում է էվզոնների համազգեստի վրա, համարվում է մի ուրույն խորհրդանիշ.

կարմիր՝ նախնիների արյունը, որը թափվել է հույն ազգի անկախության համար,
սև՝ զոհված զինվորների սգո նշանը
սպիտակ՝ բարի մտադրությունների նշանը
ոսկեգույն՝ խորհրդանշում է փառապանծ հաղթանակները
երկնագույն՝ հունական երկնքի և ծովի կապույտը


== Ծանոթագրություններ ==


== Արտաքին հղումներ ==
Պաշտոնական էջ Archived 2012-07-25 at the Wayback Machine.
Հունական էվզոններ՝ աթենացիների հպարտությունը(ռուս.)
Բոնդարիևկա (գյուղ, Կորոստենի շրջան)

Անվան այլ կիրառումների համար տե՛ս՝ ԲոնդարիևկաԲոնդարիևկա (ուկրաիներեն՝ Бондарівка), գյուղ Ուկրաինայի Ժիտոմիրի մարզի Կորոստենի շրջանում։ Հիմնադրվել է 1685 թվականին։
2001 թվականի տվյալներով Բոնդարիևկա գյուղում բնակվում էր 497 մարդ։ Բնակավայրը զբաղեցնում է 2965 կմ² տարածք։ Բնակչության խտությունը կազմում էր 167,62 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մարի-Մենեուզ

Մարի-Մենեուզ (ռուս.՝ Мари-Менеуз, բաշկիրերեն՝ Мари-Мәнәүез), գյուղ Ռուսաստանի Բաշկորտոստան հանրապետության Իլիշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 193 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կա այսպիսի տղա

«Կա այսպիսի տղա» (ռուս.՝ «Есть такой парень»), խորհրդային գեղարվեստական ֆիլմ, որը նկարահանել է ռեժիսոր Վիկտոր Իվչենկոն 1956 թվականին Կիևի գեղարվեստական ֆիլմերի կինոստուդիայում Ալեքսանդր Անդրեևի «Լայն հոսանք» վեպի հիման վրա։
Ֆիլմի պրեմիերան տեղի է ունեցել 1956 թվականի հուլիսի 26-ին։


== Սյուժե ==
Ավտոմոբիլաշինական գործարանի երիտասարդ բանվոր Անտոն  Կառնիլինը գործարանի պետի դստեր՝ Լյուսյայի հետ սիրային բարդ հարաբերությունների պատճառով չի կատարում արտադրական պլանը, վիճում է ընկերների հետ, սկսում է խմել։ Նրան օգնության են գալիս բրիգադիրը և նրա որդեգիր դուստր Տատյանա Օլենինան՝ գործարանի ինժեներ-կոնստրուկտորը։ Կառնիլինն ընդունվում է երեկոյան դպրոց, ստեղծում է սեփական բրիգադ և շուտով դառնում աշխատանքի առաջամարտիկ։ Տատյանայի հետ նրանց բարեկամական հարաբերությունները վերածվում են ռոմանտիկ հարաբերությունների։ Միևնույն ժամանակ, Լյուսյան տապալում է ինստիտուտի քննությունները և գալիս է աշխատելու գործարանում։ Նա աշխատանքի է ընդունվում որպես վերահսկող Կառնիլինի բրիգադում և ապարդյուն փորձում է վերադարձնել նրա բարեհաճ վերաբերմունքը։


== Դերերում ==
Ալֆրեդ Շեստոպալով – Անտոն Կառնիլին
Վլադիմիր Վասիլև – Գրիշոնյա Կուրյոնկով
Նիկոլայ Գրինկո – Սարաֆանով
Օլեգ Գոլուբիցկի – Բեզվոդով
Ալեքսեյ Բախար – Օլեգ Դարյին
Նինա Կրաչկովսկայա – Լյուսյա
Նատալյա Ֆատեևա – Տանյա
Նիկոլայ Բարմին – Ֆիրսոնով
Ալեքսանդր Սմիռնով – Սեմիյոնով
Կոնստանտին Մուզիչենկո – Պոլուտենին
Դոմիան Կոզաչկովսկի – Սամիլկին
Պյոտր Մասոխա – Կոստրոմին
Էլիզաբեթ Կուզյուրինա – Նադեժդա Պավլովնա
Եկատերինա Լիտվինենկո – Ելիզավետա Դմիտրիևնա
Էպիզոդներում՝ Վ. Աշարով, Ա. Սովա, Ս. Կարամաշ


== Նկարահանող խումբ ==
Ռեժիսոր՝ Վիկտոր Իվչենկո
Սցենարիստ՝ Ալեքսանդր Անդրեև
Նկարիչ՝ Մաքսիմ Լիպկին
Օպերատոր՝ Սերգեյ Ռևենկո
Կոմպոզիտոր՝ Արկադի Ֆիլիպենկո


== Ծանոթագրություններ ==
Կազանկա (գյուղ, Արխանգելսկի շրջան)

Անվան այլ կիրառումների համար տե՛ս՝ ԿազանկաԿազանկա (ռուս.՝ Казанка, բաշկիրերեն՝ Казанка), գյուղ Ռուսաստանի, Բաշկորտոստան հանրապետության Արխանգելսկի շրջանի կազմում։
Բնակչությունը 2009 թվականին գրանցված տվյալներով կազմում էր 400 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լալիկ Խաչատրյան

Լալիկ Մնացականի Խաչատրյան (հունվարի 6, 1952(1952-01-06), Նոր Բայազետ, Հայկական ԽՍՀ, ԽՍՀՄ), հայ լեզվաբան։ Բանասիրական գիտությունների դոկտոր (1997), պրոֆեսոր (2003)։


== Կենսագրություն ==
Լալիկ Խաչատրյանը ծնվել է 1952 թվականի հունվարի 6-ին, Նոր Բայազետում (այժմ՝ Գավառ)։ 1973 թվականին ավարտել է Երևանի Խաչատուր Աբովյանի անվան հայկական պետական մանկավարժական ինստիտուտի բանասիրական ֆակուլտետի հայկական բաժինը։ 1978-1982 թվականներին եղել է հայոց լեզվի և նրա դասավանդման մեթոդիկայի ամբիոնի հայցորդ։ 1983-1985 թվականներին սովորել է Մոսկվայի օտար լեզուների պետական դասընթացներում։ 1973-1981 թվականներին դասավանդել է Կամոյի շրջանի Նորադուզ գյուղի 8-ամյա դպրոցում։ 1982 թվականից դասավանդում է Երևանի Խ. Աբովյանի անվան ՀՊՄՀ հայոց լեզվի և նրա դասավանդման մեթոդիկայի ամբիոնում, 2001 թվականից՝ ամբիոնի վարիչ։
Աշխատութունները վերաբերում են բառերի ձևաբանական իմաստի և արժեքի պատմական տեղաշարժերին, բառակապակցությունների իմաստաբանությանը։ Հրատարակվել են նրա «Տեղաշարժեր բառերի ձևաբանական իմաստի մեջ» (1985), «Խոսքի մասային տարարժեքությունն արդի հայերենի կայուն կապակցություններում» (1996), «Գրաբարի տարարժեք բառերի բացատրական բառարան» (1998), «Գրաբարի բացատրական բառարան» (2003), «Գրաբարի դասագիրք» (2004), «Հայոց լեզու։ Դասագիրք 7-րդ դասարանի համար» (2006, համահեղինակ), «Հայոց լեզու, գրականություն» (Հանրակրթական դպրոցի առարկայական չափորոշիչ և ծրագիր, 2006, համահեղինակ), «Լեզվաբանության ներածություն» (2008), «Հետաքրքրաշարժ լեզվաբանություն» (2010), «Գրաբարի ուսումնական բառարան» (2013), «Բառակազմական և ձևաբանական կաղապարները ժամանակակից հայերենում» (2014), «Բառաշխարհի գաղտնիքները. հունալատինական փոխառություններ» (2014), «Համեմատություն դարձվածային արտահայտությունները հայերենում (5-16-րդ դարեր)» (2015, համահեղինակ), «Գրաբարի ուսումնական բառարան» (2016), «Հայոց լեզվի պատմության դասընթաց (գրային ժամանակաշրջան)» (2016, համահեղինակ), «Ընդհանուր լեզվաբանության դասընթաց» (2017) աշխատությունները։


== Պարգևներ, մրցանակներ ==
«Ֆրիտյոֆ Նանսեն» հուշամեդալ, 2008
Հայաստանի ազգային գրադարանի «Հակոբ Մեղապարտ» հուշամեդալ, 2010
ՀՀ կրթության և գիտության նախարարության ոսկե հուշամեդալ, 2012
«Մայրենիի դեսպան» մեդալ, ՀՀ սփյուռքի նախարարություն (Սիրիայի Իսլամական Հանրապետության և Իրանի Իսլամական Հանրապետության հայկական դպրոցներին մատուցած ակնառու ծառայությունների համար), 2017
Մովսես Խորենացու մեդալ, 2022։


== Հրապարակումներ, հոդվածներ ==


== Ծանոթագրություններ ==


== Արտաքին հղումներ ==
Լալիկ ԽԱՉԱՏՐՅԱՆ / ՎԱՆԴԱԼԻԶՄ
Արծվի Վասպուրական (հանդես)

Անվան այլ կիրառումների համար տե՛ս՝ Արծվի Վասպուրական (այլ կիրառումներ)Արծվի Վասպուրականը միամսյա, ապա՝ երկամսյա հանդես։ Ամերիկայի Վասպուրական միության հրատարակություն։ Լույս է տեսել 1940-1945 թվականներին, Բոստոնում, 1951-1967 թվականներին՝ Ֆրեզնոյում։ Խմբագիրներ՝ Ե. Մկրտիչյան, Ա. Հյոայան, Մ. Տեր-Մարկոսյան, Ա. Ավետյան։ Տպագրել է հոդվածներ Վասպուրականի պատմության, աշխարհագրության, կենցաղի, կրթական կյանքի վերաբերյալ։ «Գրական մշակներ» բաժնում ներկայացրել է Վասպուրականի մշակութային և գրական գործիչներին, առանձին ստեղծագործություններ հրատարակել Վանի բարբառով։ Հանդեսին աշխատակցել են Գարեգին Հովսեփյանը, Տիգրան Չիթունին, Կարապետ Սիտալը և ուրիշներ։
Դալդամլը

Դալդամլը, գյուղ Արևմտյան Հայաստանում, Խարբերդի նահանգի Խարբերդի գավառում, Քեբանի գավառակում, Արաբկիր գյուղաքաղաքից մոտ 27 կմ հարավ։
20-րդ դարասկզբին ուներ 40 տուն բնակչություն։ Նշանակված է Կովկասի 5-վերստանոց քարտեզում։


== Ծանոթագրություններ ==
Պոդգայցի (քաղաք, Ուկրաինա)

Անվան այլ կիրառումների համար տե՛ս՝ ՊոդգայցիՊոդգայցի (ուկրաիներեն՝ Підгайці), քաղաք Ուկրաինայի Տերնոպոլի մարզի Պոդգայցիի շրջանում, շրջկենտրոն։ Հիմնադրվել է 1445 թվականին։
Չճշտված տվյալներով Պոդգայցի քաղաքում բնակվում էր 3 203 մարդ։ Բնակավայրը զբաղեցնում է 3,14 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Կիցխ

Կիցխ (վրաց.՝ კიცხი), գյուղ Վրաստանում։ Գտնվում է Իմերեթի մարզի Խարագաուլի շրջանում։


== Դիրք ==
Գյուղը գտնվում է ծովի մակարդակից 1177 մետր բարձրության վրա։ Շրջկենտրոն Խարագաուլից հեռու է 11 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 729 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Խարագաուլի հետ կապված է ավտոխճուղով։ Տարածքով է անցնում Թբիլիսի-Բաթում երկաթուղին։
Ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
Սոցիալական կարգավիճակ

Սոցիալական կարգավիճակ, տվյալ սոցիալական համակարգի շրջանակներում անձնավորության, խմբի և այլ գրաված համեմատական դիրքը։ Բնորոշվում է դասակարգային, ազգային, մասնագիտական, տարիքային և այլ հատկանիշներով։ Միևնույն ժամանակ, սոցիալական կարգավիճակ ունի սուբյեկտիվ երանգ, քանի որ այն արժեքավորում են տվյալ սոցիալական հանրույթի անդամները, այսինքն՝ տալիս որոշակի սոցիալական վարկ, վերջինիս միջոցով են սոցիալական կարգավիճակները համեմատվում և ձեռք բերում գրավչության տարբեր աստիճան։ 
Սոցիալական կարգավիճակի ուսումնասիրությունը թույլ է տալիս պարզել հասարակության մեջ անձնավորության և խմբի վարքը, կոլեկտիվի ներսում գործնական և սոցիալ-հոգեբանական փոխհարաբերությունները, կադրային քաղաքականության հիմքերը, աշխատանքային ակտիվության խթանման հարցերը և այլն։ Կազմակերպական, բարոյադաստիարակչական առումով կարևոր է ապահովել սոցիալական կարգավիճակի և անձնավորության դերային վարքագծի համապատասխանությունը։
Ալեքսանդր Վիտենզոն

Ալեքսանդր Վիտենզոն (ռուս.՝ Александр Витензон, հոկտեմբերի 22, 1906(1906-10-22) կամ հոկտեմբերի 20, 1906(1906-10-20), Մինսկ, Ռուսական կայսրություն - հունիսի 6, 1999(1999-06-06)), խորհրդային կինեմատոգրաֆիստ, սցենարիստ և խմբագիր։


== Կենսագրություն ==
Ծնվել է Վիտեբսկում` ներկարարի ընտանիքում։ 1941 թվականի հունիսի 26-ից ծառայել է որպես «Մարտական տագնապ» (ռուս.՝ «Боевая тревога») թերթի բանակային կյանքի բաժնի պետ և Բելառուսական ռազմաճակատի 11-րդ գվարդիական բանակի «Հանուն Խորհրդային Հայրենիքի» (ռուս.՝ «За Советскую Родину») դիվիզիոնային թերթի խմբագիր, եղել է գվարդիայի մայոր։ Պարգևատրվել է Կարմիր աստղի շքանշանով (1944 թվական), Հայրենական մեծ պատերազմի երկրորդ աստիճանի շքանշանով և մեդալներով։ Զորացրվել է 1946 թվականին։
Ալեքսանդր Վիտենզոնը եղել է Գեղարվեստական ֆիլմերի արտադրության գլխավոր վարչության գլխավոր խմբագիր, վերահսկել «Լենֆիլմ» կինոստուդիայի գործունեության հետ կապված հարցերը։


== Ընտանիք ==
Կինը` Գիտա Սապգիր (1906—?), մաթեմատիկոս, ծնունդով Վիտեբսկի գործարանատերի հարուստ ընտանիքից,
Դուստր` Ժաննա Վիտենզոն, սցենարիստ-մուլտիպլիկատոր,
Եղբայրը` Յակով Վիտենզոն (1910-1941 թվական), 1934 թվականից աշխատել է որպես Դ. Մենդելևի անվան չափագիտության համամիութենական գիտահետազոտական ինստիտուտի քաշաչափական լաբորատորիայի տեխնիկական տեսուչ, 1939-1941 թվականներին՝ որպես Դ. Մենդելևի անվան գիտահետազոտական ինստիտուտի միջշրջանային բաժանմունքի ղեկավար, զոհվել է Լենիգրադի համար կռիվների ժամանակ Լուգայի սահմանին։
Զարմիկը` բանաստեղծ Հենրիխ Սապգիր։


== Ֆիլմագրություն ==
Խմբագիր

1936 թվական – Բալթիկայի դեպուտատը (ռուս.՝ Депутат Балтики)
1936 թվական – Մեծ քաղաքացին (ռուս.՝ Великий гражданин)
1937 թվական – Մաքսիմի վերադարձը (ռուս.՝ Возвращение Максима)
1938 թվական – Վիբորգի կողմը (ռուս.՝ Выборгская сторона)
1938 թվական – Պետրոս I (ռուս.՝ Пётр I)
1950 թվական – Մուսորգսկի (ռուս.՝ Мусоргский)
1950 թվական – Ռիմսկի-Կորսակով (ռուս.՝ Римский-Корсаков)
1954 թվական – Մեծ ընտանիքը (ռուս.՝ Большая семья)
1955 թվական – Բոռը (ռուս.՝ Овод)
1955 թվական – Ռումյանցևի գործը (ռուս.՝ Дело Румянцева)Սցենարիստ

1940 թվական – Սիբիրացիները (ռուս.՝ Сибиряки)
1957 թվական – Փուշը (ռուս.՝ Заноза)
1957 թվական – Պոլենյան լեգենդ (ռուս.՝ Полесская легенда)
1958 թվական – Հայրեր և որդիներ (ռուս.՝ Отцы и дети)
1961 թվական – Ինգուրիի ափերին (ռուս.՝ На берегах Ингури)
1963 թվական – Ո՞վ կթամբի ձին (ռուս.՝ Кто оседлает коня)
1969 թվական – Գլխավոր վկան (ռուս.՝ Главный свидетель)


== Ծանոթագրություններ ==


== Արտաքին հղումներ ==
Кино-Театр. Ру
Энциклопедия кино(չաշխատող հղում)
База данных «Современная Россия»
Витов А. ВГИК 2000
Память народа
Ստորին Ել

Ստորին Ել (ռուս.՝ Нижняя Ель), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Վերին Լուպիա գետի ձախ ափին՝ 43 կմ հեռավորության վրա։ Գետի երկարությունը 16 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020200212103000024150
Հիդրոլոգիական ուսումնասիրությունների կոդը - 103002415''
Ավազանի կոդը - 03.02.02.002''
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վիկտոր Նուար

Վիկտոր Նուար (ֆր.՝ Victor Noir, իսկական անունը Իվան Սալմոն (ֆր.՝ Yvan Salmon), հուլիսի 27, 1848(1848-07-27), Ատինյի - հունվարի 10, 1870(1870-01-10)[…], Փարիզ), ֆրանսիացի լրագրող, որը հայտնի է դարձել մահվանից հետո՝ դրա քաղաքական շահարկումներով։


== Կենսագրություն ==

Ծնվել է կաթոլիկություն ընդունած հրեա կոշկակարի ընտանիքում։ Լրագրող է աշխատել Մարսելյեզ թերթում (ֆր.՝ La Marseillaise), գրել է Վիկտոր Նուար գրական կեղծանունով։ Վիկտոր Նուարին 1870 թվականի հունվարի 10-ին սպանել է Պիեր Նապոլեոն Բոնապարտը՝ Նապոլեոն III-ի զարմիկը, երբ վերջինս՝ որպես լրագրող Պասկալ Գրուսեի մարտավկա, եկել է իր տուն։
Վիկտոր Նուարը լրագրող Ուլրիկ դե Ֆոնվալի ուղեկցությամբ չներկայանալով արքայազնի մարտավկաներին, ինչպես պահանջում էր ավանդույթը, եկել են Պիեր Բոնապարտի տուն և զինվելով ատրճանակներով պահանջել են հանդիպում տանտիրոջ հետ։ Պիեր Նապոլեոն Բոնապարտը հրաժարվել է ընդունել մարտահրավերը, հայտարարելով, որ չի մենամարտի Ռոշֆորի ծառաների հետ, և գերադասում է մարտահրավերը ստանալ իրենից։ Պասկալ Գրուսեն աշխատում էր ընդդիմադիր հրատարակիչ Անրի Դե Ռոշֆոր-Լյուսեի մոտ, որին արքայազնը համարում էր մամուլում իր դեմ տարվող քարոզչության հեղինակ։ Նուարը և դե Ֆոնվիլը քաշքշուկ են սկսել արքայազնի հետ։ Նուարը հարվածել է Պիեր Բոնապարտի դեմքին։ Արքայազնը հանել է ատրճանակը և գնդակահարել լրագրողին։
Դատարանում դե Ֆոնվիլը փորձել է ապացուցել, որ արքայազնն է առաջինը հարվածել Նուարին, բայց դատարանը դա չի ընդունել և Պիեր Բոնապարտին արդարացրել է։ Ընդդիմադիրները այս իրադարձությունը փորձել են օգտագործել և հասարակության մեջ դժգոհություն ու վրդովմունք առաջացնել բոնապարտիստական իշխանության դեմ։ Նուարի թաղմանը՝ հունվարի 12-ին, 100000 մարդ է մասնակցել։ Հանրապետականները իրենց քաղաքացիական պարտքն են համարել մասնակցել թաղմանը։


== Նուարի գերեզմանը ==

Նուարի գերեզմանը Պեր Լաշեզ գերեզմանատան գլխավոր տեսարժանություններից մեկն է։ Գերեզմանին քանդակագործ Ժյուլ Դալուի կերտած բրոնզե մահարձանն է, որը պատկերում է գետնով մեկ տարածված գնդակահարված Նուարին, որի կողքին ընկած է նրա գլանագլխարկը։ Արձանը դարձել է փարիզուհիների բեղմնավորության խորհրդանիշ։ Ըստ քաղաքային լեգենդի՝ եթե գլխարկի մեջ ծաղիկ դրվի, համբուրվի արձանի շրթունքները և շոշափվի արձանի բավականին ընդգծված առնանդամը, ապա հաջողություն կլինի սիրո հարցում կամ մեկ տարվա ընթացքում երեխա կծնվի։
2004 թվականին կանանց ուխտագնացությունը դադարեցնելու նպատակով գերեզմանը ցանկապատվել է, բայց բազմաթիվ բողոքներից և մամուլի քննադատական ելույթներից հետո ցանկապատը հանվել է։


== Գրականություն ==
Émile Ollivier, L'empire libéral: études, récits, souvenirs, Paris: Garnier, 1908
Pierre de La Gorce, Histoire du second empire, tome sixième, Paris: Plon, 1903
Roger L. Williams, Manners and Murders in the World of Louis-Napoleon, Seattle and London: University of Washington Press, c.1975, 147–150. ISBN 0-295-95431-0


== Ծանոթագրություններ ==


== Արտաքին հղումներ ==
«'Lewd Rubbing' Shuts Paris Statue» (BBC)
«Statue Fenced Off to Protect Groin»
Pere Lachaise virtual tour Archived 2014-12-30 at the Wayback Machine.
3d Model on SketchFab
Գուտյանսկոե

Գուտյանսկոե (ուկրաիներեն՝ Гутянське), գյուղ Ուկրաինայի Ժիտոմիրի մարզի Մալինի շրջանում։ Հիմնադրվել է 1910 թվականին։
2001 թվականի տվյալներով Գուտյանսկոե գյուղում բնակվում էր 143 մարդ։ Բնակավայրը զբաղեցնում է 0,77 կմ² տարածք։ Բնակչության խտությունը կազմում էր 185,71 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կաստիլիոնե Ֆալետո

Կաստիլիոնե Ֆալեթո (իսպ.՝ Castiglione Falletto)՝ կոմունա Իտալիայում, Պիեմոնտ մարզի Կունեո գավառում։
Բնակչությունը կազմում է 668 մարդ (2008 թվականի տվյալներով)։ Բնակչության խտությունը 167 մարդ/կմ²։ Տարածքը՝ 4 կմ²։ Փոստային ինդեքս՝ 12060։ Հեռախոսային կոդ՝ 0173։
Բնակավայրի հովանավորն է սուրբ Աննան։ Տոնը նշվում է հուլիսի 26-ին։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Սևան (այլ կիրառումներ)

Սևան անվանումն են կրում.


== Աշխարհագրական անվանումներ ==


=== Ֆիզիկական աշխարհագրություն ===
Սևան - Հայաստանի ամենախոշոր լիճը
Սևան - Սևանա լճի թերակղզին
Սևան - լեռնաշղթա
Արևելյան Սևան - լեռնաշղթա
Սևան - լեռնանցք
Սևան - հովիտ Գեղարքունիքի մարզում
Սևան - հանքային ջուր


=== Կառույցներ ===
Սևան - Սևանի թերակղզում գտնվող եկեղեցին
Սևան - հիդրոէլեկտրակայան Սևանում
Սևան - ամրոց Վասպուրականում
Սևանի Վազգենյան դպրանոց - Սևան քաղաքից ոչ հեռու
Սևան - փողոց Երևանում


=== Բնակավայրեր ===
Սևան - քաղաք Հայաստանի Գեղարքունիքի մարզում, նախկին Սևանի շրջանի վարչական կենտրոնը
Սևան - գյուղ Արևմտյան Հայաստանի Վանի գավառում
Կալա-Սևան - գյուղ Արևմտյան Հայաստանի Վանի գավառում
Սևան - գյուղ Արևմտյան Հայաստանի Արճակի գավառում


== Մշակույթ ==
Սևան - թերթ,  Սևան
Սևան - մշակութային-հասարակական միություն,  Ալեքսանդրիա
Սևան - ամսագիր,  Բուխարեստ
Սևան - թերթ,  Աթենք
Սևան - թերթ,  Բուենոս Այրես
Սևանի ձկնորսները - ֆիլմ, 1938


== Կենդանիներ ==
Սևանի իշխան
Սևանի բեղլու
Սևանի կողակ
Սևանի որոր


== Տես նաև ==
Սևան-Հրազդան կասկադ
Սևան ազգային պարկ
Սևանա լճի պահպանություն
Որոտան-Արփա-Սևան
Գոստիվար

Գոստիվար (մակեդոներեն՝ Гостивар, ալբ․՝ Gostivari), քաղաք Հյուսիսային Մակեդոնիայի Հանրապետության Պոլոգ շրջանում։ Տեղակայված է Շար լեռնազանգվածի լանջին։ Գոստիվար քաղաքը հանդիսանում է համանուն համայնքի վարչական կենտրոնը։ 2002 թվականի տվյալների համաձայն՝ քաղաքի բնակչությունը կազմում է 35 847 մարդ (համայնքի բնակչությունը՝ 81,042 մարդ)։ Գոստիվարից ավտոմոբիլային ճանապարհներ են ձգվում դեպի Տետովո, Սկոպյե, Կիչևո և Օխրիդ։ Ունի նա երկաթուղային հաղորդակցություն մայրաքաղաք Սկոպյեի հետ։ Գոտսիվարից ոչ հեռու գտնվում է Վրուտոկ գյուղը, որի մոտ՝ ծովի մակարդակից 683 մ բարձրության վրա, սկիզբ է առնում Վարդար գետը։


== Պատմություն ==
ХІХ դարում Գոստիվարը դառնում է Օսմանյան կայսրության վարչական միավորներից մեկի՝ կազայի կենտրոն։ Բուլղարացի ժողովրդագիր Վասիլ Կինչովի հաղորդած տվյալների համաձայն՝ ХІХ դարի վերջին Գոստիվարի բնակչությունը կազմում էր 3735 մարդ, որոնցից 3100-ը թուրքեր էին, 310-ը՝ բուլղարացիներ, 100-ը՝ ալբանացիներ, 25-ը՝ առումիններ և 200-ը՝ գնչուներ։


== Ժողովրդագրություն ==
Գոստիվարի բնակչությունը կազմում է 35 847 մարդ (2002)։ Բնակչության ազգային կազմն է՝

Գոստիվարում գործածվող լեզուներն են՝

Ալբաներեն - 16,877 (47.1%)
Մակեդոներեն - 13,843 (38.6%)
թուրքերեն - 4,423 (12.3%)
Գնչուերեն - 301 (0.8%)
Սերբերեն - 124 (0.3%)
Այլ - 279 (0.7%)Բնակչության կրոնական կազմը՝

Մուսուլմաններ- 23,686 (66.1%)
Ուղղափառ քրիստոնյաներ - 11,865 (33.1%)
Այլ - 296 (0.8%)


== Հայտնի բնակիչներ ==
Ադմիր Մեհմեդի, շվեյցարացի ու մակեդոնացի ֆուտբոլիստ, ով խաղում է գերմանական «Բայեր 04» ակումբում ու Շվեյցարիայի ազգային հավաքականում՝ հանդես գալով հարձակվողի դիրքում։ Ծնվել է Գոստիվարում։


== Ծանոթագրություններ ==


== Արտաքին հղումներ ==
Գոստիվար համայնքի կայքը
Զինվորական գերեզմանատուն № 66 (Մալաստուվ)

Զինվորական գերեզմանատուն № 66 (Մալաստուվ) (լեհ.՝ Cmentarz wojenny nr 95 - Stróżówka), զինվորական գերեզմանատուն, գտնվում է Լեհաստանի Փոքրլեհական վոևոդության Մալաստուվ գյուղի շրջակայքում։ Գերեզմանատունը մտնում է Առաջին աշխարհամարտի տարիների Արևմտագալիցյան զինվորական դամբարանների խմբի մեջ։ Գերեզմանատանը թաղված են Ավստրիական և Ռուսական բանակների զինծառայողներ, ովքեր զոհվել են Առաջին համաշխարհային պատերազմի ժամանակ՝ 1915 թվականի մայիսին։


== Պատմություն ==
Գերեզմանատունը կառուցվել է 1915 թվականին Կրակովի զինվորական դամբարանների և ռազմական պարետատան դեպարտամենտի կողմից, ավստրիացի ճարտարապետ Հանս Մայրի նախագծով։ 332 քմ մակերեսով գերեզմանատանը գտնվում են 4 եղբայրական գերեզմաններ, որոնցում թաղված են 41 ավստրիացի և 77 ռուս զինվորներ։
Գերեզմանատունը գտնվում է բլրի լանջին և ամբողջությամբ շրջափակված է անտառով։ Գերեզմանատունը չորս կողմից շրջափակված է քարե ցանկապատով։ Ներքևի աջ անկյունում գտնվում է քարե մի կոթող։ Յուրաքանչյուր չորս գերեզմանների մոտ տեղակայված է մի տախտակ «1915» մակագրությամբ։


== Աղբյուրներ ==
Oktawian Duda: Cmentarze I wojny światowej w Galicji Zachodniej. Warszawa: Ośrodek Ochrony Zabytkowego Krajobrazu, 1995. ISBN 83-85548-33-5.
Jerzy Drogomir: Polegli w Galicji Zachodniej 1914—1915 (1918). Wykazy poległych, zmarłych i pochowanych na 400 cmentarzach wojskowych w Galicji Zachodniej.. Tarnów: Muzeum Okręgowe w Tarnowie tom I, 1999, s. 378. ISBN 83-85988-26-2.


== Արտաքին հղումներ ==
Cmentarz wojenny nr 66 — Małastów Archived 2007-05-21 at the Wayback Machine. (լեհ.)
Метрика кладбища (լեհ.)
Մ.թ.ա. 879


== Դեպքեր ==


== Ծնունդներ ==


== Մահեր ==
Չինաստանի Չժոու արքայատան արքա՝ Յի Չժոուի մահը։
Վիբորգի հարսանյաց պալատ

Վիբորգի հարսանյաց պալատ, քաղաքացիական կացության ակտերի գրանցման գրասենյակի շենքը Վիբորգում, որը կառուցվել է 1908-1909 թվականներին ճարտարապետ Բրյունոլֆ Բլումկվիստի նախագծով։ Նոր վերածննդի ոճով կառուցված ոչ մեծ առանձնատուն, որտեղ սկզբում տեղակայված է եղել ոստիկանության տեղամասային բաժանմունքը։ Շինությունն ընդգրկված է ճարտարապետական հուշարձանների ցանկում։ Հարսանյաց պալատի դիմաց գտնվում է Երիտասարդական պուրակ, որը բարեկարգված է հարսանեկան արարողությունների անցկացման համար։


== Պատմություն ==

20-րդ դարի սկզբին Վիբորգ քաղաքի Մելնիչնայա Գորայի տարածքն ակտիվորեն կառուցապատվում էր հասարակական օգտագործման քարե շենքերով՝ փոխարինելով նախկին փայտե տներին։ Վիբորգ քաղաքի ճարտարապետ Բրյունոլֆ Բլումկվիստի նախագծով, որը նախընտրում էր նոր-վերածննդի ոճը, 1901 թվականին կառուցվեց Ռեպոլական ժողովրդական դպրոցը, որի մոտակայքում էլ 1906 թվականին կառուցվեց նույն ճարտարապետի կողմից նախագծված Վիբորգի հրշեջ դեպոն՝ հեքիաթային պալատի տեսքով։ Շարունակելով «հեքիաթային» պայծառ դեկորատիվ թեմատիկան հրշեջ դեպոյի հարևանությամբ գտնվող տարաքում 1906 թվականին նախագծվեց և 1908-1909 թվականներին կառուցվեց II տեղամասի ոստիկանական բաժանմունքի շենքը։ Օգտագործելով տարբեր ճարտարապետական ոճերի տարրեր շենքի նախագիծը դարձյալ իրականացվել էր Բրյունոլֆ Բլումկվիստի կողմից։ Գրանիտե կոպտատաշ ցոկոլով մեկ հարկանի շենքը ուներ գրավիչ ասիմետրիկ բազմագույն աղյուսե ճակատ՝ մեծ կիսաշրջանաձև պատուհաններով և բարձր աստիճաններով վերնաճակատով, որի մուտքի վերևում տեղադրված էր հողմացույց։ Շենքի ռոմանտիկ, տոնական արտաքին տեսքը այնքան էլ չէր համապատասխանում շենքի նշանակությանը, որի նկուղում տեղակայված էին նախնական կալանքի խցերը։ 1910-ականներին կառուցվեց սպասարկման մասնաշենքը ախոռներով։ Խորհրդա-ֆիննական պատերազմներից հետո (1939-1944) շենքի նշանակությունը փոխվեց, Խորհրդային տարիներին առանձնատունը վերափոխվեց որպես հարսանյաց պալատ, որի արդյունքում հողմացույցի վրա հայտնվեց երկու ամուսնական մատանիների տեսքով համապատասխան խորհրդանիշ։ 1990-ականներին նկուղում ռեստորան բացվեց։                            
2016 թվականին անցկացված Երիտասարդական պուրակի բարեկարգման նախագծերի ճարտարապետական մրցույթի արդյունքներով 2018 թվականին հարսանյաց պալատի դիմացի տարածքը վերակառուցվեց՝ նոր արահետներ կառուցվեցին տեղադրվեցին  նստարաններ և լուսատուներ, բարեկարգվեց հարսանեկան հանդիսավոր արարողությունների և լուսանկարման համար նախատեսված հրապարակը:


== Գրականություն ==
Мысько А.С. Архитектура Выборга разных эпох. Путешествия в прошлое. — СПб.: «Издательский центр «Остров», 2019. — 352 с. — ISBN 978-5-94500-136-7
Неувонен П., Пёюхья Т., Мустонен Т. Выборг. Архитектурный путеводитель / Пер. Л. Кудрявцевой. — 2-е изд. — Выборг: «СН», 2008. — 160 с. — ISBN 5-900096-06-8


== Ծանոթագրություններ ==


== Արտաքին հղումներ ==
Изображения здания на «Виртуальном Выборге»
Ֆորտինգելյան կենի

Ֆորտինգելյան կենի, երկարակյաց ծառ, որն աճում է Շոտլանդիայում՝ տեղի եկեղեցու բակում։ Ծառի տարիքը գնահատվում է 2000-5000 տարի, ինչը առիթ է հանդիսանում ծառը համարել Եվրոպայի ամենահին ծառը։


== Փաստեր ==
1769 թվականին Ֆորտինգելյան ծառի մասին առաջին հիշատակման մեջ ասվում է, որ ծառի բնի շրջագիծը կազմում է 52 ֆուտ (16 մետր)։ 1833 թվականին խոշոր ճյուղերը կտրվել են «գավաթների և կախազարդերի պատրաստման համար»։ 1785 թվականին ծառի շուրջ պաշտպանական պատ են կառուցել, բայց դա չի խանգարում ծառը տեսնել։


== Լեգենդ ==
Համաձայն տեղի ավանդության, այս ծառի ստվերում է ծնվել Պոնտացի Պիղատոսը, որտեղ և նա անցկացրել է իր մանկությունը։


== Ծանոթագրություններ ==


== Արտաքին հղումներ ==
Видео-рассказ о Фортингэльском тисе (անգլ.)
Forestry Commission page Archived 2008-05-17 at the Wayback Machine.
BBC news «Mapping nature’s ancient monuments»
Древние тисы (անգլ.)
(9096) Տամոցու

(9096) Տամոցու (անգլ.՝ Tamotsu), աստերոիդ աստերոիդների հիմնական գոտում։ Հայտնաբերվել է 1995 թվականի դեկտեմբերի 15-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 3,174629 ա. մ., առավելագույնը մոտենում է 3,1057 ա. մ. հեռավորության վրա և հեռանում 3,2436 ա. մ.։ Արեգակի շուրջ մեկ ամբողջական պտույտ է կատարում 2066,04 երկրային օրվա ընթացքում, իր ուղեծրով շարժվելով միջինում 0,174247 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,86° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9096) Տամոցու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դավթի աստղ

Դավթի աստղ (եբրայերեն՝ מָגֵן דָּוִד‎ - Մագեն Դավիդ, «Դավթի վահանը»), վեցթևանի աստղի տեսքով հին խորհրդանշան է։ Համաձայն առասպելի` «Դավթի աստղը» անունն ստացել այն պատճառով, որ պատկերված է եղել Դավիթ թագավորի զինվորների վահաններին։ Խորհրդանշանի մյուս անվանատարբերակն է «Սողոմոն թագավորի կնիքը»։ Դավթի աստղը պատկերված է Իսրայելի պետական դրոշին, և այդ երկրի, ինչպես նաև հրեա ժողովրդի հիմնական խորհրդանշանների մեկն է։
1897 թվականին Առաջին սիոնիստական կոնգրեսն ընդունեց սիոնիստական շարժման դրոշի նախագիծը, որի կենտրոնում տեղադրված էր կապույտ Մագեն Դավիթը, և որն այսօր հայտնի է որպես Իսրայելի դրոշ։


== Արտաքին հղումներ ==
Դավթի աստղի մասին դասարան․ամ կայքում Archived 2016-09-05 at the Wayback Machine.
Հարդի շրջան (այլ կիրառումներ)

Հարդի շրջան, կարող է վերաբերել՝

Հարդի շրջան - ԱՄՆ Արևմտյան Վիրջինիա նահանգի 55 վարչական միավորներից մեկը
Հարդի շրջան - ԱՄՆ Ֆլորիդա նահանգի 67 վարչական միավորներից մեկը
Յարովոե (գյուղ, Կրոլևեցի շրջան)

Անվան այլ կիրառումների համար տե՛ս՝ ՅարովոեՅարովոե (ուկրաիներեն՝ Ярове), գյուղ Ուկրաինայի Սումիի մարզի Կրոլևեցի շրջանում։
2001 թվականի տվյալներով Յարովոե գյուղում բնակվում էր 486 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սապրասիա

Սապրասիա (վրաց.՝ საპრასია), գյուղ Վրաստանում։ Գտնվում է Իմերեթի մարզի Վանի շրջան‎‎ում։


== Դիրք ==
Գյուղը գտնվում է ծովի մակարդակից 420 մետր բարձրության վրա։ Շրջկենտրոն Վանից հեռու է 20 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 405 մարդ։


== Ծանոթագրություններ ==
Կասիոպեա (այլ կիրառումներ)

Կասիոպեա անունը կարող է վերաբերել.

Կասիոպեա, հունական դիցաբանության մեջ Եթովպիայի թագուհին և Անդրոմեդայի մայրը
Կասիոպեա, համաստեղություն հյուսիսային երկնքում
Կասիոպեա A, սուպերնովայի մնացորդներ այդ համաստեղության մեջ
Ֆատիմա (Տոկանտինս)

Անվան այլ կիրառումների համար տե՛ս՝ Ֆատիմա (այլ կիրառումներ) Ֆատիմա (պորտ.՝ Fátima), համայնք Բրազիլիայում՝ Տոկանտինս նահանգի կազմում։ Գտնվում է Արևմտյան Տոկանտինսի մարզում։ Մտնում է Ռիու Ֆորմոզուի գավառի կազմի մեջ։ Բնակչությունը կազմում է 3807 մարդ՝ 2006 թվականի տվյալներով։ Գրավում է 382,908 կմ2 տարածք։ Բնակչության խտությունը՝ 9,9 մարդ/կմ²։


== Պատմություն ==
Քաղաքը հիմնադրվել է 1982 թվականի մայիսի 14-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 9.234.388,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.413,59 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,698 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Ֆատիմայի (Տոկանտինս)մասին
Իսթ Ռայդինգ օֆ Յորքշիր

Իսթ Ռայդինգ օֆ Յորքշիր (Յորքշիրի արևմտյան ռաիդինգ, Յորքշիրի արևմտյան շրջան, Արևմտյան Յորքշիր. անգլ.՝ East Riding of Yorkshire) ծիսական կոմսություն և ունիտար միավոր Անգլիայի արևելքում։ Մտնում է Յորքշիր և Համբեր շրջանի կազմի մեջ։ Մայրաքաղաք՝ Բևերլի, ամենամեծ քաղաք՝ Քինգսթոն ափոն Հալլ։ Բնակչությունը՝ 590 հզր. մարդ (37-րդ հորիզոնականը արարողական դքսությունների մեջ՝ 2007 թ. տվյալներ)։


== Աշխարհագրություն ==
Իսթ Ռայդինգ օֆ Յորքշիր արարողական դքսությունը զբաղեցնում է 2479 կմ² տարածք (23-րդ տեղ), արևելքում ողողվում է Հյուսիսային ծովով, հարավ-արևելքում՝ Համբեր էստուարիայով, հարավում սահմանակցում է Լինքոլնշիր ծիսական կոմսության, հարավ-արևմուտքում՝ Սաութ Յորքշիր արարողական դքսության, արևմուտքում և հյուսիսում՝ Հյուսիսային Յորքշիր արարողական դքսության հետ։
Իսթ Ռայդինգ օֆ Յորքշիրի տարածքը 2407 կմ² է (5-րդ տեղ)։ Ունիտար միավորի սահմանները գրեթե ամբողջությամբ համընկնում են ծիսական շրջանի սահմանների հետ, բացառությամբ հարավային մասի, որտեղ Իսթ Ռայդինգ օֆ Յորքշիրը սահմանակցում է Քինգսթոն ափոն Հալլին։


== Բնակչություն ==
Իսթ Ռայդինգ օֆ Յորքշիրի տարածքում ապրում է 590 հազար մարդ՝ 130 մարդ/կմ² բնակչության միջին խտությամբ։


== Վարչական բաժանում ==
Իսթ Ռայդինգ օֆ Յորքշիր արարողական դքսության բաղկացած է երկու՝ քաղաքականապես միմյանցից անկախ միասնական միավորներից։

Իսթ Ռայդինգ օֆ Յորքշիր միասնական միավորի կազմի մեջ են մտնում 11 քաղաքներ.

Բևերլի
Բրիդլինգթոն
Գուլ
Դրիֆֆիլդ
Մարկետ Ուեյթոն
Պոկլինգթոն
Ուիթերնսի
Հաուդեն
Հեդոն
Հեսլ
Հորնսի


== Քաղաքականություն ==
Քինգսթոն ափոն Հալլ և Իսթ Ռայդինգ օֆ Յորքշիր միասնական միավորները կառավարվում են իրարից անկախ՝ ունիտար միավորների խորհուրդներով։ Իսթ Ռայդինգ օֆ Յորքշիրի խորհուրդը կազմված է 67 պատգամավորներից, որոնք ընտրվել են 26 ընտրատարածքներում։ Վերջին ընտրությունների արդյունքում խորհրդում 53 տեղ են զբաղեցնում պահպանողականները։


== Տնտեսություն ==
Իսթ Ռայդինգ օֆ Յորքշիր ունիտար միավորի տարածքում՝ Սթեյթ քաղաքում, տեղակայված է Croda International խոշոր քիմիական ընկերության գլխավոր գրասենյակը։ Հեսսլ քաղաքում՝ պոլիմերից արտադրանք արտադրող Fenner plc ընկերությանը։ Ընկերությունների բաժնետոմսերը մտնում են FTSE 250 ինդեքսի հաշվարկման բազայի մեջ։
Շրջանի խոշորագույն նավահանգիստները՝ Քինգստոն ափոն Հալլը և Գուլն են՝ համապատասխանաբար տաս և երկու միլիոն տոննա բեռնաշրջանառությամբ։


== Ծանոթագրություններ ==


== Արտաքին հղումներ ==
Список мест, городов и деревень Йоркшира(անգլ.)
Список общин Восточного райдинга Йоркшира(անգլ.)
Совет унитарной единицы(անգլ.)
Восточный Йоркшир(ռուս.)
Իվան Պատորժինսկի

Իվան Սերգեևիչ Պատորժինսկի (ուկրաիներեն՝ Iван Сергiйович Паторжинський, փետրվարի 20 (մարտի 3), 1896, Petro-Svystunove, Ալեքսանդովսկի գավառ, Եկատերինոսլավի նահանգ, Ռուսական կայսրություն - փետրվարի 22, 1960(1960-02-22), Կիև, Ուկրաինական ԽՍՀ, ԽՍՀՄ), ուկրաինացի խորհրդային երգիչ (բաս) և մանկավարժ, ԽՍՀՄ ժողովրդական արտիստ (1944)։ ԽՄԿԿ անդամ 1946 թվականից։


== Կենսագրություն ==
Ավարտել է Եկատերինոսլավի (այժմ՝ Դնեպրոպետրովսկ) կոնսերվատորիան (1922)։ 1925-1935 թվականներին՝ Խարկովի օպերային թատրոնի, 1935 թ.-ից՝ Կիևի օպերայի և բալետի թատրոնի մենակատար։
Պատորժինսկին ուկրաինացի վոկալ արվեստի ականավոր ներկայացուցիչներից էր, օժտված թավշյա տեմբրով, ուժեղ ձայնով։
Դերերգերից են՝ Սուսանին (Գլինկայի «Իվան Սուսանին»), Բորիս Գոդունով (Մուսորգսկու «Բորիս Գոդունով»), Ջրաղացպան (Դարգոմիժսկու «Ջրահարսը»), Մեֆիստոֆել (Գունոյի «Ֆաուստ»), Դոն Բազիլիո (Ռոսսինիի «Սևիլյան սափրիչ»), Տարաս (Գուլակ-Արտեմովսկու «Զապորոժցին՝ Դանուբից այն կողմ»), Տարաս Բուլբա (Լիսենկոյի «Տարաս Բուլբա», ԽՍՀՄ պետական մրցանակ, 1942), Վալկո (Մեյտուսի «Երիտասարդ գվարդիա»)։
Հանդես է եկել նաև որպես կամերային երգիչ։
1946 թվականից՝ Կիևի կոնսերվատորիայի պրոֆեսոր։
Պարգևատրվել է Լենինի և 3 այլ շքանշաններով։


== Ծանոթագրություններ ==
Այը և Վայը գնում են արշավ

«Այը և Վայը գնում են արշավի», նկարված մուլտիպլիկացիոն ֆիլմ։ Այն ստեղծվել է 1977 թվականին, որի ռեժիսորն էր Յուրի Պրիտկովը։ Այս մուլտիպլիկացիոն ֆիլմը «Այն ու Վայը» մուլտֆիլմի շարունակությունն է։


== Սյուժե ==
Ֆիլմի կերպարներն են՝ փնթփնթան Այը և զվարճասեր Վայը։
Մուլտֆիլմում Վայը համոզում է Ային գնալ արշավի և նրանք գնում են։ Նրանց արակածային մեծ ազդեցություն են ունենում Այի վրա և Այի բնավորությունը փոխվում է։


== Ստեղծողներ ==


== Ծանոթագրություններ ==
(9345) 1991 RA10

(9345) 1991 RA10, աստերոիդ աստերոիդների հիմնական գոտում։ Հայտնաբերվել է 1991 թվականի սեպտեմբերի 12-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,336605 ա. մ., առավելագույնը մոտենում է 2,182 ա. մ. հեռավորության վրա և հեռանում 2,4912 ա. մ.։ Արեգակի շուրջ մեկ ամբողջական պտույտ է կատարում 1304,6 երկրային օրվա ընթացքում, իր ուղեծրով շարժվելով միջինում 0,275947 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,4° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9345) 1991 RA10 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կոստրենա

Կոստրենա (խորվ.՝ Fužine), գյուղ Խորվաթիայի հյուսիսային հատվածում, վարչականորեն՝ Պրիմորսկո Գորանսկա ժուպանությունում։
Գտնվելով Ադրիատիկ ծովի ափին՝ Կոստրենան, ինչպես նաև հյուսիսային Խորվաթիայի մյուս բնակավայրերը գրավիչ են դառնում երկիր ժամանած զբոսաշրջիկների համար։


== Աշխարհագրություն ==
Կոստրենա գյուղը տեղակայված է Խորվաթիայի հյուսիսում։ Ադրիատիկ ծովը մեծ ազդեցություն ունի բնակավայրի կլիմայի ձևավորման գործում։ Մերձակա շրջաններում ակնառու է տաք օդային հոսանքների ազդեցությունը։
Բարձրադիր լեռները գյուղում գրեթե բացակայում են։ Զբաղեցնում է ընդհանուր հաշվով 86 կմ² տարածք։


== Բնակչություն ==
Ըստ 2001 թվականին Խորվաթիայի Հանրապետությունում անցկացված մարդահամարի տվյալների՝ բնակավայրի բնակչությունը կազմում է 3897 մարդ։
Գյուղի հիմնական բնակիչները խորվաթներն են, որոնք մեծ մասամբ դավանում են քրիստոնեություն։ Գյուղի պաշտոնական լեզուն խորվաթերենն է, որը հնդեվրոպական լեզվաընտանիքի սլավոնական լեզվախմբին պատկանող լեզու է։
Բնակչությունը հիմնականում զբաղվում է սպասարկման ոլորտի աշխատանքներով։


== Տես նաև ==
Պրիմորսկո Գորանսկա
Զբոսաշրջությունը Խորվաթիայում


== Ծանոթագրություններ ==
Պրավդյուկի (գյուղ, Ռոմնիի շրջան)

Պրավդյուկի (ուկրաիներեն՝ Правдюки), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Պրավդյուկի գյուղում բնակվում էր 304 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կլեպտոմանիա

Կլեպտոմանիա (հուն․ klepto - գողանում, հափշտակում mania - խելագարություն), գողություն կատարելու հիվանդագին հակում, ընդ որում գողացվող առարկաները կլեպտոմանիա ունեցող անձի համար երբեմն ոչ մի արժեք չեն ունենում։


== Աղբյուրներ ==
Ա. Ա. Նալչաջյան, «Հոգեբանական բառարան»